पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के बढ़ते प्रकोप को रोकने के लिए सरकार के निर्देश पर अब पुलिस-प्रशासन कड़े कदम उठा रहा है। महामारी रेड अलर्ट-जन अनुशासन पखवाडा की गाइडलाइन की पालना में जिला पुलिस चौकस नजर आ रही है। एसपी अनिल बेनीवाल के निर्देशन में एएसपी व सभी डीएसपी अपने क्षेत्रों में गश्त करते हुए सख्ती बरत रहे हैं। दोपहर 12 बजे बाद मुख्य बाजार तो सूने हो रहे हैं, लेकिन गली-मोहल्लों में हल्की आवाजाही देखी जा रही है।
जिले में पुलिस-प्रशासन द्वारा पूरी सख्ती बरतने के बावजूद कुछ लोग अभी भी कोरोना के खतरे को गंभीरता से नहीं ले रहे हैं, दोपहर बाद गली-मोहल्लों में आम दिनों की तरह ही चहल-पहल देखने को मिल रही है। लोग बिना आवश्यक काम के भी घरों से बाहर घूमने-फिरने को निकल रहे हैं। जिन्हें रोकने के लिए पुलिस ने शहर के प्रमुख रास्तों व काॅलोनियों में प्रवेश के रास्तों बैरिकेडिंग कर जवान तैनात किए हैं। वाहनों से आवाजाही करने वालों से भी कड़ाई से पूछताछ की जा रही है तथा चालान भी भरे जा रहे हैं।
लॉकडाउन का भय
सरकार द्वारा जन अनुशासन पखवाडा को आगामी समय में पूर्ण लाकडाउन लगाने की चिंता लोगों को अभी से सताने लगी है। कुछ लोग जरूरी सामान के लिए परेशान हो रहे हैं। वहीं आइसक्रीम व मिठाइयों की दुकानों आदि के व्यापारियों की चिंता बढ़ रही है। उन्हें पूर्ण लाकडाउन लगने की आशंका के चलते अपना सामान खराब होने की चिंता सताने लगी है। हालांकि उपखण्ड क्षेत्रों में पुलिस द्वारा प्रभावी गश्त करने से दुकानें पूरी तरह बंद रहीं लेकिन मेडीकल स्टोर पर भीड़ अधिक देखने को मिल रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva zho_Hant eng_Latn